CELEX: 32008L0069
Language: et
Date: 2008-07-01 00:00:00
Title: Komisjoni direktiiv 2008/69/EÜ, 1. juuli 2008 , millega muudetakse nõukogu direktiivi 91/414/EMÜ toimeainete klofentesiin, dikamba, difenokonasool, diflubensuroon, imasakviin, lenatsiil, oksadiasoon, pikloraam ja püriproksüfeen lisamisega (EMPs kohaldatav tekst)

2.7.2008   
            
            
               ET
            
            
               Euroopa Liidu Teataja
            
            
               L 172/9
            
         
      KOMISJONI DIREKTIIV 2008/69/EÜ,
   1. juuli 2008,
   millega muudetakse nõukogu direktiivi 91/414/EMÜ toimeainete klofentesiin, dikamba, difenokonasool, diflubensuroon, imasakviin, lenatsiil, oksadiasoon, pikloraam ja püriproksüfeen lisamisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:
   
               (1)
            
            
               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetelu sisaldab käesoleva direktiivi lisas loetletud toimeaineid.
            
         
               (2)
            
            
               Määrusega (EÜ) nr 1095/2007 lisati määrusse (EÜ) nr 1490/2002 uus artikkel 11b, et lubada ilma Euroopa Toiduohutusameti üksikasjaliku teadusalase nõustamiseta lisada direktiivi 91/414/EMÜ I lisasse toimeaineid, mille puhul on olemas selged märgid, mis lubavad eeldada, et ainel ei ole mingit kahjulikku mõju inimeste ja loomade tervisele ning põhjaveele ega ka lubamatut mõju keskkonnale.
            
         
               (3)
            
            
               Käesoleva direktiivi lisas loetletud toimeaineid uuris komisjon vastavalt määruse (EÜ) nr 1490/2002 artiklile 11a mõjude osas inimeste ja loomade tervisele, põhjaveele ja keskkonnale teataja kavandatud kasutusalade puhul, ning järeldas, et nimetatud toimeained vastavad määruse (EÜ) nr 1490/2002 artikli 11b nõuetele.
            
         
               (4)
            
            
               Vastavalt määruse (EÜ) nr 1490/2002 artikli 12 lõikele 1 on komisjon esitanud toiduahela ja loomatervishoiu alalisele komiteele uurimiseks läbivaatamise aruannete eelnõud, mis käsitlevad nimetatud direktiivi lisas loetletud toimeaineid. Liikmesriigid ja komisjon on kõnealused hindamisaruanded toiduahela ja loomatervishoiu alalises komitees läbi vaadanud ning see vormistati 14. märtsil 2008 komisjoni läbivaatamisaruandena. Vastavalt määruse (EÜ) nr 1490/2002 artiklile 12a palub komisjon Euroopa Toiduohutusametil esitada oma seisukoht läbivaatamise aruande eelnõu kohta hiljemalt 31. detsembriks 2010.
            
         
               (5)
            
            
               Mitmete uuringute põhjal on ilmnenud, et käesoleva direktiivi lisas loetletud toimeaineid sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane kanda nimetatud direktiivi lisas loetletud toimeained selle direktiivi I lisasse, et tagada kõigis liikmesriikides neid toimeaineid sisaldavate taimekaitsevahendite lubade väljaandmine vastavalt nimetatud direktiivi sätetele.
            
         
               (6)
            
            
               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.
            
         
               (7)
            
            
               Ilma et see piiraks direktiiviga 91/414/EMÜ määratletud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele kuus kuud lisas loetletud toimeaineid sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13, sätestatud nõuete ja I lisas sätestatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.
            
         
               (8)
            
            
               Varasemad kogemused komisjoni määruse (EMÜ) nr 3600/92 (4) raames hinnatud toimeainete kandmisel direktiivi 91/414/EMÜ I lisasse on näidanud, et kehtivate kasutuslubade valdajate kohustuste puhul, mis on seotud andmetele juurdepääsuga, võib tekkida tõlgendamisraskusi. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, kas loa valdaja võimaldab juurdepääsu toimikule, mis vastab kõnealuse direktiivi II lisa nõuetele. Täpsustamine ei too siiski liikmesriikidele ega lubade valdajatele kaasa uusi kohustusi võrreldes I lisa muutmiseks seni vastu võetud direktiividega.
            
         
               (9)
            
            
               Seega on asjakohane direktiivi 91/414/EMÜ vastavalt muuta.
            
         
               (10)
            
            
               Käesolevas direktiivis ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 30. juuniks 2009. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 1. juulist 2009.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vajaduse korral muudavad või tühistavad liikmesriigid direktiivi 91/414/EMÜ kohaselt lisas loetletud toimeaineid toimeainetena sisaldavate taimekaitsevahendite kehtivad load 30. juuniks 2009.
   Eelkõige kontrollivad nad nimetatud tähtpäevaks, kas kõnealuse direktiivi I lisas loetletud toimeainete suhtes sätestatud tingimused on täidetud, välja arvatud kõnealuseid toimeaineid käsitleva kande B osas nimetatud tingimused, ning kas lubade valdajatel on kõnealuse direktiivi artikli 13 tingimuste kohaselt olemas II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab ühte lisas loetletud toimeainetest ainsa toimeainena või ühena mitmest toimeainest, mis kõik on hiljemalt 31. detsembriks 2008 kantud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnesoleva direktiivi VI lisas sätestatud ühtsetele põhimõtetele ning arvestades kõnealuse direktiivi I lisa kande B osa, mis käsitleb lisas loetletud toimeaineid. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid:
   
               a)
            
            
               muudavad või tühistavad vajaduse korral ühte lisas loetletud toimeainet kui ainsat toimeainet sisaldava toote puhul toote kasutusloa hiljemalt 31. detsembriks 2013 või
            
         
               b)
            
            
               kui vahend sisaldab ühte lisas loetletud toimeainetest ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2013 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.
            
         Artikkel 4
   Käesolev direktiiv jõustub 1. jaanuaril 2009.
   Artikkel 5
   Käesolev direktiiv on adresseeritud liikmesriikidele.
   
      Brüssel, 1. juuli 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2008/45/EÜ (ELT L 94, 5.4.2008, lk 21).
   
      (2)  EÜT L 55, 29.2.2000, lk 25. Määrust on viimati muudetud määrusega (EÜ) nr 1044/2003 (ELT L 151, 19.6.2003, lk 32).
   
      (3)  EÜT L 224, 21.8.2002, lk 23. Määrust on viimati muudetud määrusega (EÜ) nr 1095/2007 (ELT L 246, 21.09.2007, lk 19).
   
      (4)  EÜT L 366, 15.12.1992, lk 10. Määrust on viimati muudetud määrusega (EÜ) nr 416/2008 (ELT L 125, 9.5.2008, lk 25).
   
      LISA
      Direktiivi 91/414/EMÜ I lisa tabeli lõppu lisatakse järgmine kanne:
      
         
                     nr
                  
                  
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtusaste (1)
                     
                  
                  
                     Jõustumiskuupäev
                  
                  
                     Lisamise aegumine
                  
                  
                     Erisätted
                  
               
                     „177
                  
                  
                     Klofentesiin
                     CASi nr 74115-24-5
                     CIPACi nr 418
                  
                  
                     
                        3,6-bis(2-klorofenüül)-1,2,4,5-tetrasiin
                     
                  
                  
                     ≥ 980 g/kg (kuiv materjal)
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatakse kasutada ainult akaritsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees klofentesiini kohta koostatud hindamisaruande järeldusi, eelkõige selle I ja II lisa.
                  
               
                     178
                  
                  
                     Dikamba
                     CASi nr 1918-00-9
                     CIPACi nr 85
                  
                  
                     
                        3,6-dikloro-2-metoksübensoehape
                     
                  
                  
                     ≥ 850 g/kg
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatakse kasutada ainult herbitsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees dikamba kohta koostatud hindamisaruande järeldusi, eelkõige selle I ja II lisa.
                  
               
                     179
                  
                  
                     Difenokonasool
                     CASi nr 119446-68-3
                     CIPACi nr 687
                  
                  
                     
                        3-kloro-4-[(2RS,4RS,2RS,4RS)-4-metüül-2-(1H-1,2,4-triasool-1-üülmetüül)-1,3-dioksolaan-2-üül]fenüül-4-klorofenüüleeter
                     
                  
                  
                     ≥ 940 g/kg
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatakse kasutada ainult fungitsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees difenokonasooli kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 veeorganismide kaitsele.
                              
                           Vajaduse korral hõlmavad loa väljaandmise tingimused meetmeid riskide asjakohaseks vähendamiseks.
                  
               
                     180
                  
                  
                     Diflubensuroon
                     CASi nr 35367-38-5
                     CIPACi nr 339
                  
                  
                     
                        1-(4-klorofenüül)-3-(2,6-diflubensuroon)karbamiid
                     
                  
                  
                     ≥ 950 g/kg lisandid: maksimaalselt 0,03 g/kg 4-kloroaniliini kg kohta
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatud kasutada ainult insektitsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees diflubensurooni kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 veeorganismide kaitsele;
                              
                           
                                 —
                              
                              
                                 selgroogsete maismaaloomade kaitsele;
                              
                           
                                 —
                              
                              
                                 sihtrühma mittekuuluvate lülijalgsete, k.a mesilaste kaitsele.
                              
                           Vajaduse korral hõlmavad loa väljaandmise tingimused meetmeid riskide asjakohaseks vähendamiseks.
                  
               
                     181
                  
                  
                     Imasakviin
                     CASi nr 81335-37-7
                     CIPACi nr 699
                  
                  
                     
                        2-[(RS)-4-isopropüül-4-metüül-5-okso-2-imidasoliin-2-üül]kinoliin-3-karboksüülhape
                     
                  
                  
                     ≥ 960 g/kg (ratseemiline segu)
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatud kasutada ainult taimekasvuregulaatorina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees imasakviini kohta koostatud hindamisaruande järeldusi, eelkõige selle I ja II lisa.
                  
               
                     182
                  
                  
                     Lenatsiil
                     CASi nr 2164-08-1
                     CIPACi nr 163
                  
                  
                     
                        3-tsükloheksüül-1,5,6,7-tetrahüdrotsüklopentapürimidiin-2,4(3H)-dioon
                     
                  
                  
                     ≥ 975 g/kg
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatakse kasutada ainult herbitsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees lenatsiili kohta koostatud hindamisaruande järeldusi, eelkõige selle I ja II lisa.
                  
               
                     183
                  
                  
                     Oksadiasoon
                     CASi nr 19666-30-9
                     CIPACi nr 213
                  
                  
                     
                        5-tert-butüül-3-[2,4-dikloro-5-isopropoksüfenüül)-1,2,3-oksadiasool-2(3H)-oon
                     
                  
                  
                     ≥ 940 g/kg
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatakse kasutada ainult herbitsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees oksadiasooni kohta koostatud hindamisaruande järeldusi, eelkõige selle I ja II lisa.
                  
               
                     184
                  
                  
                     Pikloraam
                     CASi nr 1918-02-01
                     CIPACi nr 174
                  
                  
                     
                        4-amino-3,5,6-trikloropürodiin-2-karboksüülhape
                     
                  
                  
                     ≥ 920 g/kg
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatakse kasutada ainult herbitsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees pikloraami kohta koostatud hindamisaruande järeldusi, eelkõige selle I ja II lisa.
                  
               
                     185
                  
                  
                     Püriproksüfeen
                     CASi nr 95737-68-1
                     CIPACi nr 715
                  
                  
                     
                        4-fenoksüfenüül (RS)-2-(2-püridüüloksü)propüüleeter
                     
                  
                  
                     ≥ 970 g/kg
                  
                  
                     1. jaanuar 2009
                  
                  
                     31. detsember 2018
                  
                  
                     A   OSA
                     Lubatud kasutada ainult insektitsiidina.
                     B   OSA
                     VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees püriproksüfeeni kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 sihtrühma mittekuuluvate lülijalgsete, k.a mesilaste kaitsele.
                              
                           Vajaduse korral hõlmavad loa väljaandmise tingimused meetmeid riskide asjakohaseks vähendamiseks.
                  
               
      
         (1)  Täiendavad andmed toimeaine olemuse ja spetsifikatsiooni kohta on esitatud läbivaatamisaruandes.”